เงินบาทเปิด 30.55/57
&nbsp;ธนาคารซีไอเอ็มบีไทย รายงาน เงินบาทเปิด 30.55/57 อ่อนค่าจากวานนี้
14 ม.ค. 2554

ธนาคารซีไอเอ็มบีไทย รายงาน เงินบาทเปิด 30.55/57 อ่อนค่าจากวานนี้
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.55/57 บาท/ดอลลาร์ อ่อนค่าจากวานนี้ที่ปิดตลาดที่ระดับ 30.40/45 บาท/ดอลลาร์ 
ส่วนค่าเงินสกุลหลักต่างประเทศอื่นๆ ค่าเงินเยนเปิดตลาดที่ระดับ 82.66/71 เยน/ดอลลาร์ จากวานนี้ที่ปิดตลาดที่ระดับ 82.70 บาท/ดอลลาร์ ส่วนค่าเงินยูโรอยู่ที่ระดับ 1.3324/1.3326 ดอลลาร์/ยูโร จาก 1.3130 ดอลลาร์/ยูโร ตอนปิดตลาดเมื่อวานนี้
"เมื่อคืนตัวเลขอเมริกาออกไม่ค่อยดี ทางยุโรปมีการประมูลพันธบัตรของโปรตุเกส ซึ่งตลาดมองว่าการตอบรับดี น่าจะส่งสัญญาณเรื่องเงินเฟ้อสูง โอกาสขึ้นดอกเบี้ยของทางยูโรโซนมีเยอะ เมื่อคืนดอลลาร์ร่วงลงเยอะ แต่บ้านเราสวนทาง" นักบริหารเงินกล่าว
สำหรับทิศทางเงินบาทยังน่าจะอ่อนค่า ประเมินกรอบระหว่าง 30.50-30.65 บาท/ดอลลาร์
คืนนี้ วันศุกร์ กระทรวงพาณิชย์สหรัฐเปิดเผยยอดค้าปลีกเดือนธ.ค., กระทรวงแรงงานสหรัฐเปิดเผยดัชนีราคาผู้บริโภค (CPI) เดือนธ.ค., ธนาคารกลางสหรัฐเปิดเผยข้อมูลการผลิตในภาคอุตสาหกรรมและอัตราการใช้กำลังการผลิตเดือนธ.ค.,กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนพ.ย.